section_heading: Životopis
paragraph_text: Poslije rata je na visokim dužnostima. Ministar socijalne politike u prvoj Narodnoj vladi Federalne Hrvatske koju je sastavio mandatar Vladimir Bakarić, Predsjedništvo ZAVNOH-a odobrilo i predsjednik ZAVNOH-a Vladimir Nazor proglasio.SPLIT U NARODNOOSLOBODILAČKOJ BORBI I SOCIJALISTIČKOJ REVOLUCIJI 1941 — 1945. gl. i odg. ur. Miroslav Ćurin, ur. odbor Fabijan Trgo, Miroslav Ćurin, Ivan Jelić, Ljubo Boban, Dinko Foretić, Marko Andrijić, Tonći Šitin. INSTITUT ZA HISTORIJU RADNIČKOG POKRETA DALMACIJE SPLIT, 1981. Draušnik je u Vladu ušao kao pripadnik skupine HSS-ovaca u kojoj su još bili Franjo Gaži, Tomo Ciković, Aleksandar Koharović i Ante Vrkljan. Bio je u republičkom sekretarijatu socijalne skrbi, zatim ministar odnosno sekretar trgovine i opskrbe te prometa i lake industrije. Obnašao je dužnost potpredsjednika grada Zagreba u doba kad je gradom predsjedao Većeslav Holjevac. Tada je Draušniku većina poslovnih zadaća bila u svezi s gospodarstvenom problematikom i izgradnjom grada. Pamti ga se kao voditelja izgradnje novog Zagrebačkog velesajma 1956. u Novom Zagrebu te Termoelektrane Zagreb II 1959. godine.